《连日雨意未止》
宋代·张侃

前日雨声无一滴，官河不堪行小舟。只因连夜云送雨，轩窗处处留清幽。

人心不同分好恶，阴晴无准言妄吐。杜陵曾赋贫交行，岂是今人不如古。

古人今人莫预愁，皇天念民耕西畴。翻手覆手言俄顷，功过只须付毛颖。

作者简介：张侃（约公元1206年前后在世），字直夫，本居扬州，后徙吴兴。生卒年均不详，约宋宁宗开禧中前后在世。尝监常州奔牛镇酒税，迁为上虞丞。父岩以诌媚权奸，为世诟病。侃独志趣萧散，浮沈末僚，所与游者，如赵师秀、周文璞辈，皆恬静不争之士。侃工诗，闲澹有致，有拙轩集六卷，《四库总目》传于世。